赋得寒山寺送别 明·高启    枫桥西望碧山微，寺对寒江独掩扉      船里钟催行客起，塔中灯照远僧归      渔要寂寂孤烟近，官路萧萧众叶稀 须记姑苏城外泊，乌啼时节送君违 枫桥寺 宋· 俞桂    湖水相连月照天，雁声嘹唳搅人眠      昔年曾到枫桥宿，石岸旁边系小船 枫桥 张祜    长洲苑外草萧萧，却算游城岁月遥      唯有别时今不忘，暮烟疏雨过枫桥